O biserică dintr-un sat din județul Alba a fost distrusă complet într-un incendiu, în noaptea de Înviere. Focul puternic a izbucnit în localitatea Ghioncani, la biserica din lemn în care se aflau mai mulți localnici.
Îngrijitorul lăcașului de cult a fost cel care a dat alarma la 112. Pompierii au intervenit cu mai multe autospeciale. Nimeni nu a fost rănit, dar biserica a ars complet. Oamenii legii au deschis și un dosar penal pentru distrugere din culpă. Potrivit ISU Alba, citat de Alba 24, incendiul ar fi pornit de la o lumânare lăsată aprinsă și nesupravegheată. Din primele cercetări efectuate de polițiștii deplasați la fața locului a rezultat că biserica a ars, în totalitate, a transmis IPJ Alba.
Nu au fost înregistrate victime omenești.
Potrivit ISU Alba, apelul a fost dat de îngrijitorul bisericii din sat.